یشیرین حجتلرنینگ آشکار ایتیلیشیدن امریکا لیک رسمیلرغضبده
امریکا دولتیده کی یوقاری مرتبه لی رسمیلر افغانستاند ه کی اوروش حقیده کی 90 مینگ دن ارتیق سره لنگن حربی حجتلر نینگ آشکار ایتلیشی گه نسبتا غضبلرینی اظهار ایتکن.
امریکا مدافعه وزیری روبرت گیتس ، اوشبو عملنی خوفسیز لیک قاعده لرینی بوزوش دیب بهالب بو نی امریکا لیک حربیلر ، اتفاقداشلری و افغانستانلیک معلومات ایتکیزوچیلر نینگ حیاتینی خوف استیگه قوییشی بیلن آگاه لنتیرگن.
امریکا لیک قوشمه قوراللی قوشونلر نینگ باش قوماندانی دینگیز باشچی مایک مولن ، ویکی لیکس وبصحیفه سی نینگ اساسچی سی جولیان اسانچ نینگ، قولی اله قچان قانگه بولنگن بولیشی ممکن لیگینی ائیتگن.
افغانستان اوروشی حقیده کی قوشمه ایالتلر نینگ 90 مینگ یشیرین حجتلرین نیگ اشکار ایتیلیشی اسلام اباد و لندن نزدیده واشنگتن اوچون شرمنده لیک سنه لیشی ممکن. اما اوشبو حجت لر نینگ اشکار ایتلیشی انسان لر حیاتینی هم خوف استیگه قوییشی ممکن می؟
امریکا مدافعه وزیر لیگی بو حجتلر نی ویکی لیکس وبصحیفه سی یده چاپ ایتکن لر نی ، افغانستانده کی ایریم اسنان لر نینگ نشانگه توتیشیلیشیگه مسئول بولگنلیگی ممکن دیب تاکید له گن.
امریکا مدافعه وزیری روبرت گیتس اوشبو حربی حجتلر نی فاش ایتکن منبعنی تاپیش اوچون ،، امریکا فدرال قیدیرو بیروسی ( اف بی ای) دن یاردم تیله گن. جناب گیتس ، تیکشیرولر نینگ هر قنده ی شرایطده دوام ایتیشینی ایئتیب ، ویکی لیکس وب صحیفه سی اساسچیسیگه قرشی جنایی ایش قوزاغلیش احتمالی نی هم ساقط قیلمه گن.
لیکن ویکی لیکس وبصحیفه سی نینگ اساسچیسی جولیان اسانج ایسه ، امریکا نینگ ان بی سی نیوز تلویزیون کانالی بیلن صحبتیده یینه بیر بار اشکار ایتکن حجتلری ، افغانستانده کی قوشونلرو یا همکارلری ننیگ حیاتینی خوف استیگه قویمسلیکیگه ایشانیشینی اظهار ایتکن.
"نشانگه الینیشی ممکن بولگن 15مینگ حجتنی اوشلب تورگن میز . لیکن اگر ده بوآره ده خوف استیده بولیشی ممکن بولگن ناملر بولسه ، اونده بو امریکا حربی لر ننیگ ناتوغری سره لش گه یول قویگن و اولر نینگ خطا سی دیر." دیب ایئتیکن جولیان اسانج
لیکن بو بیرینچی مرته ایمس امریکا دولتی ، مخفی حجتلری نینگ آشکار ایتیلیشیگه گواه بولماقده .
نیویارک تایمز روزنامه سی نینگ مخبری جودیث میلر ، سی آی اه نینگ مخفی جاسوسی والیری پالم حقیده کی معلومات نی چاپ ایتکنیده ، اوز منبع سینی فاش ایتمه گن لیگی اوچون اوچ آی قماق جزاسینی اوتکزگن ایدی.
تنقیدچیلرگه کوره ، 2003 نچی ییلیده ، جورج بو ش اداره سی خانم میلر نی نظارت قیلیشگه اینتیلگن و خانم میلر ایسه ، ژورنالیسم اساسلرینی سقلب قالیش اوچون ، قماقگه باریشنی افضل کورگن لیگینی ایئتماقده .
ویکی لیکس وب صحیفه سی و دنیا ده کی تانیقلی اوچ روزنامه ده چاپ بولگن مخفی حربی معلوماتلر با شقه دولت هبرلری ننیگ هم عکس و صدا لریگه سبب بولدی. شو جمله دن ، افغانستان جمهور رئیسی حامد کرزی هم اوشبو حجت لر نینگ چاپ ایتلیشی دن خواطر بیلدیریب ، اوشبو حجت لرده ذکر ایتلگن ، افغانستان لیک معلومات ایتکیزوچیلر نینگ حیاتلرینی ، خوف آاستیگه قوییشی احتمالی نی بیلدیرگن ایدی.
ایریم معلوماتلر گه کوره ، طالبان حرکتی ننیگ سوزچی سی ذبیح الله مجاهد ، اوشبو معلوماتلر نی یخشی کوریب چیقیب ، او ییرده امریکا لیک لر گه یاردم بیرگن لر نینگ جاساس بولیشی انیقلنگن تقدیرده اولر گه جزا بیریلیشینی معلوم قیلگن.
افغانستان دولتی ایسه ، اشبو حجت لرده پاکستان استخبارات خذمتی نینگ طالبان بیلن همکارلیکلری حقیده کی معلومات لرگه اشاره ایتیب ، فرصت دن فایده له نیب ، طالبلر نینگ پاکستان ده کی پناه گاه لری نینگ نشان گه الینیشینی طلب ایتیب چیققگن.
prs_Arab azb_Arab azb_Arab azb_Arab prs_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab